cometadata/datacite-titles-descriptions-related-identifiers huggingface dataset:
DOI: 10.14457/tu.the.2021.979
title: การรับรู้และทัศนคติของประชาชนต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น

description: การศึกษาครั้งนี้มีวัตถุประสงค์เพื่อ 1) ศึกษาการรับรู้ของประชาชนต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น 2) ศึกษาทัศนคติของประชาชนต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น 3) ศึกษาความสัมพันธ์ระหว่างความคิดเห็นเกี่ยวกับระดับการแข่งขันทางการเมืองในท้องถิ่นกับการรับรู้และทัศนคติของประชาชนต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น และ 4) ศึกษาความสัมพันธ์ระหว่างระดับการรับรู้และทัศนคติของประชาชนต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น โดยใช้แบบสอบถามเป็นเครื่องมือในการเก็บรวบรวมข้อมูล จากกลุ่มตัวอย่าง จำนวน 400 คน ผลการศึกษาพบว่า กลุ่มตัวอย่างส่วนใหญ่รับรู้ว่ามีการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น แต่มีเพียงส่วนน้อยเท่านั้นที่เคยมีประสบการณ์เข้าดูการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น โดยมีทัศนคติต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่นด้านหลักเกณฑ์และวิธีการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น ด้านการเปิดโอกาสให้ประชาชนมีส่วนร่วมในการตรวจสอบทรัพย์สินและหนี้สินของผู้ดำรงตำแหน่งทางการเมืองท้องถิ่น ด้านประสิทธิภาพของการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น และด้านภาพลักษณ์และความเชื่อมั่นต่อองค์กรที่มีหน้าที่เปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น ในระดับเห็นด้วย และพบว่าภายหลังทำแบบสอบถามมีผู้ตอบแบบสอบถามมากกว่าร้อยละ 80 ตั้งใจเข้าดูการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่นในอนาคต จากการทดสอบสมมติฐาน พบว่า ความคิดเห็นเกี่ยวกับระดับการแข่งขันทางการเมืองในท้องถิ่น มีความสัมพันธ์กันกับระดับการรู้ต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น ทัศนคติต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่นด้านการเปิดโอกาสให้ประชาชนมีส่วนร่วมในการตรวจสอบทรัพย์สินและหนี้สินของผู้ดำรงตำแหน่งทางการเมืองท้องถิ่น ด้านประสิทธิภาพของการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น และด้านภาพลักษณ์และความเชื่อมั่นต่อองค์กรที่มีหน้าที่เปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น และพบว่าระดับการรับรู้ต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น มีความสัมพันธ์กันกับทัศนคติต่อการเปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่นด้านการเปิดโอกาสให้ประชาชนมีส่วนร่วมในการตรวจสอบทรัพย์สินและหนี้สินของผู้ดำรงตำแหน่งทางการเมืองท้องถิ่น/และด้านภาพลักษณ์และความเชื่อมั่นต่อองค์กรที่มีหน้าที่เปิดเผยบัญชีทรัพย์สินและหนี้สินของผู้ดำรงตำแหน่งทางการเมืองท้องถิ่น อย่างมีนัยสำคัญทางสถิติที่ระดับ 0.05
DOI: 10.14457/tu.the.2021.980
title: ปัจจัยที่ส่งผลต่อการเลือกนโยบายการลงทุนที่มีความเสี่ยงสูงของสมาชิกกองทุนสำรองเลี้ยงชีพ

description: การศึกษาครั้งนี้มีวัตถุประสงค์ คือ เพื่อทราบถึงปัจจัยที่มีผลต่อการตัดสินใจเลือกนโยบายการลงทุนที่มีความเสี่ยงสูงผ่านกองทุนสำรองเลี้ยงชีพ โดยพิจารณาระดับทักษะทางการเงินในด้านต่าง ๆ ซึ่งประกอบไปด้วย ความรู้ทางการเงิน ทัศนคติทางการเงิน และพฤติกรรมทางการเงิน รวมถึงระดับความเสี่ยงที่ยอมรับได้ของสมาชิกกองทุนสำรองเลี้ยงชีพ ซึ่งกลุ่มตัวอย่างที่ศึกษา คือ สมาชิกกองทุนสำรองเลี้ยงชีพในประเทศไทย ซึ่งเป็นพนักงานในภาคเอกชนและรัฐวิสาหกิจ จำนวน 450 คน โดยแบ่งกลุ่มตัวอย่างที่สนใจเป็น 3 กลุ่มตามช่วงอายุ คือ ช่วงอายุ 21-30 ปี, อายุ 31-40 ปี และ อายุ 41-55 ปี จากนั้นจะเลือกตัวอย่างแบ่งตามระดับการศึกษา โดยแบ่งเป็น ระดับต่ำกว่าปริญญาตรี ปริญญาตรี และสูงกว่าปริญญาตรี เป็นกลุ่มละเท่า ๆ กัน โดยใช้แบบสอบถามออนไลน์เป็นเครื่องมือในการเก็บข้อมูล โดยการวิเคราะห์สามารถแบ่งได้เป็น 2 ส่วน คือ 1. การวิเคราะห์ข้อมูลเชิงพรรณนา (Descriptive Statistic) และใช้การวิเคราะห์ทดสอบสมมติฐานทางสถิติในการวิจัย (Hypothesis testing) ด้วย One way ANOVA โดยใช้การทดสอบ F-Test 2. การวิเคราะห์ความถดถอยโลจิสติกแบบลำดับ (Ordered logistic regression) โดยการแบ่งระดับความเสี่ยงของนโยบายการลงทุนเป็น 3 ระดับ คือ ความเสี่ยงต่ำ ความเสี่ยงปานกลาง และความเสี่ยงสูงผลการศึกษา พบว่า กองทุนสำรองเลี้ยงชีพของกลุ่มตัวอย่างมีทางเลือกการลงทุนให้สมาชิกเลือก (Employee’s Choice) ร้อยละ 62.44 ซึ่งสัดส่วนทางเลือกการลงทุนโดยเฉลี่ยที่กลุ่มตัวอย่างเลือกลงทุนนั้น เป็นการลงทุนในสินทรัพย์ที่มีความเสี่ยงต่ำรวมร้อยละ 59.4 และมีการลงทุนในสินทรัพย์ที่มีความเสี่ยงสูงรวมร้อยละ 40.6 กลุ่มตัวอย่างที่ไม่มีสิทธิ์เลือกนโยบายการลงทุนจำนวน 169 คน พบว่า กลุ่มตัวอย่างส่วนใหญ่ลงทุนในนโยบายที่มีความเสี่ยงต่ำ คิดเป็นร้อยละ 82.9 และหากบริษัทนายจ้างเปิดให้สามารถเลือกนโยบายการลงทุนได้ตามความต้องการ พบว่า สัดส่วนในการลงทุนในสินทรัพย์เสี่ยงสูงเพิ่มขึ้นมากกว่า ร้อยละ 10 ซึ่งปัจจัยที่มีผลต่อความน่าจะเป็นในการเลือกนโยบายการลงทุนที่มีความเสี่ยงสูงผ่านกองทุนสำรองเลี้ยงชีพในเชิงบวก ได้แก่ ระดับการศึกษา ความรู้เรื่องการกระจายความเสี่ยง และระดับความเสี่ยงที่ยอมรับได้ ในขณะที่ รายได้ และความรู้เรื่องการลงทุนในหุ้น ส่งผลต่อความน่าจะเป็นในการเลือกนโยบายที่มีความเสี่ยงสูงในเชิงลบ
DOI: 10.14457/tu.the.2021.981
title: การเลือกลงทุนและการเลือกบริโภคร้านกาแฟแฟรนไชส์

description: การศึกษาครั้งนี้มีวัตถุประสงค์เพื่อศึกษาพฤติกรรมของผู้บริโภคในการใช้บริการร้านกาแฟแฟรนไชส์ เพื่อศึกษาข้อมูลเกี่ยวกับการลงทุนในร้านกาแฟแฟรนไชส์ โดยมีการวิเคราะห์โครงสร้างตลาดและพฤติกรรมการแข่งขันในตลาด และมีการเก็บข้อมูลจากแบบสอบถามผู้บริโภคเพื่อนำมาใช้วิเคราะห์ลักษณะและพฤติกรรมการใช้บริการร้านกาแฟแฟรนไชส์ รวมถึงการให้ความสำคัญกับปัจจัยส่วนประสมทางการตลาดและความพึงพอใจของผู้บริโภค โดยใช้การทดสอบแบบ chi-square และการทดสอบแบบ One-way ANOVA (F-test) ในการทดสอบความแตกต่างระหว่างกลุ่มผู้บริโภคที่ใช้บริการร้านกาแฟแฟรนไชส์ที่ผู้บริโภคใช้บริการบ่อยที่สุด 1 ใน 5 ร้าน ได้แก่ อเมซอน อินทนิล มวลชน ดอยช้าง เนสกาแฟผลการศึกษาพบว่า โครงสร้างตลาดมีลักษณะเป็นตลาดกึ่งแข่งขันกึ่งผูกขาด จากกลุ่มตัวอย่างที่ศึกษา พบว่า ส่วนใหญ่เป็นเพศหญิง อายุเฉลี่ย 35 ปี อาชีพพนักงานบริษัทเอกชน รายได้ต่อเดือนอยู่ในช่วง 20,001-30,000 บาท และอาศัยอยู่ในกรุงเทพมหานคร ในด้านพฤติกรรมการใช้บริการ พบว่า พบว่า กลุ่มผู้บริโภคที่นิยมใช้บริการร้านกาแฟแฟรนไชส์และร้านที่ไม่ใช่แฟรนไชส์พอ ๆ กันมีมากที่สุด เลือกใช้บริการรูปแบบร้านอยู่ในสถานีน้ำมัน บริโภคแบบสั่งกลับบ้าน ตนเองเป็นผู้มีอิทธิพลต่อการบริโภค เลือกเมนูกาแฟเย็นมากที่สุด ร้านที่มีคนเคยใช้บริการมากที่สุดคือ อเมซอน และส่วนใหญ่ใช้บริการระหว่างเดินทาง ช่วงเวลาที่ใช้บริการ 09.01- 15.00 น. ใช้บรรจุภัณฑ์แบบใดก็ได้ มีเหตุผลรู้สึกง่วงหรือต้องการสดชื่น ชอบรูปแบบการจ่ายเงินแบบโอนเงินผ่าน Mobile banking ชอบโปรโมชั่นแบบราคาพิเศษสำหรับเทศกาลต่าง ๆ และค่าเฉลี่ยค่าใช้จ่ายการบริโภคต่อครั้ง 76 บาท ค่าเฉลี่ยความเต็มใจจ่ายเมนูร้อน เมนูเย็น และเมนูปั่น คือ 48 บาท 61 บาท และ 67 บาท และในด้านปัจจัยส่วนประสมทางการตลาดแบ่งเป็น การให้ระดับความสำคัญและระดับความพึงพอใจของแต่ละร้านกาแฟแฟรนไชส์ พบว่า ผู้บริโภคให้ระดับความสำคัญของด้านราคามากที่สุด รองลงมาคือ ด้านช่องทางการจัดจำหน่าย ด้านผลิตภัณฑ์ และด้านส่งเสริมการตลาด ตามลำดับ ระดับความพึงพอใจของผู้บริโภคโดยรวมของด้านปัจจัยส่วนประสมทางการตลาด พบว่า ร้านอเมซอนมีระดับความพึงพอใจมากที่สุด รองลงมาคือ ร้านอินทนิล ร้านดอยช้าง ร้านมวลชน และเนสกาแฟ ตามลำดับ ในการทดสอบความแตกต่างระหว่างกลุ่มผู้บริโภคที่นิยมร้านกาแฟแฟรนไชส์ต่าง ๆ พบว่า ตัวแปรที่แตกต่างอย่างมีนัยสำคัญ ได้แก่ ประเภทร้าน รูปแบบร้าน รูปแบบการบริโภค ผู้ที่มีอิทธิพลต่อการบริโภค เมนู ร้านที่เคยใช้บริการ การให้ความสำคัญในปัจจัยด้านผลิตภัณฑ์เกี่ยวกับรสชาติของเครื่องดื่ม บรรยากาศหรือการตกแต่งร้าน ความหลากหลายของเมนู การให้บริการของพนักงาน ปัจจัยด้านช่องทางการจำหน่ายเกี่ยวกับการมีช่องทางจำหน่ายที่หลากหลาย ความพึงพอใจของผู้บริโภคในด้านผลิตภัณฑ์ ด้านช่องทางการจัดจำหน่าย ด้านราคา และด้านการส่งเสริมการตลาด
DOI: 10.14457/tu.the.2021.982
title: การศึกษาพฤติกรรมของผู้บริโภคที่มีผลต่อการตัดสินใจซื้อนิยายแนวชายรักชาย (Yaoi)

description: งานวิจัยนี้จัดทำขึ้นเพื่อศึกษาพฤติกรรมของผู้บริโภคที่มีผลต่อการตัดสินใจซื้อนิยายแนวชายรักชาย ใน 2 ด้าน ได้แก่ ด้านจำนวนเล่ม/ตอนในการซื้อต่อครั้ง และด้านค่าใช้จ่ายในการซื้อต่อครั้ง สำหรับนิยายแนวชายรักชายในรูปแบบหนังสือเล่ม E-book และรายตอน โดยเป็นงานวิจัยเชิงปริมาณ (Quantitative Research) โดยใช้แบบสอบถาม (Questionnaire) เป็นเครื่องมือในการเก็บรวบรวมข้อมูลของกลุ่มตัวอย่าง แล้วจึงนำข้อมูลมาวิเคราะห์โดยใช้โปรแกรมทางสถิติสำเร็จรูป รวมถึงการวิจัยเชิงคุณภาพ (Qualitative Research) ผ่านการสัมภาษณ์เชิงลึก (In-Depth Interview) กับผู้จัดงานหนังสือแนวชายรักชายและนักเขียนนิยายแนวชายรักชาย 2 ท่านผลการศึกษาพบว่า ผู้บริโภคส่วนใหญ่นิยมซื้อนิยายแนวชายรักชายในรูปแบบหนังสือเล่มมากที่สุด โดยมีแนวเรื่องที่ชอบ ได้แก่ แนวแฟนตาซี แนวจีนโบราณ และแนวรักโรแมนติค ซึ่งได้รับข้อมูลข่าวสารผ่านช่องทาง Social media ต่าง ๆ นอกจากนี้ผู้บริโภคส่วนใหญ่เคยซื้อนิยายแนวชายรักชายจากสำนักพิมพ์มากกว่า 1 แห่งขึ้นไป จากการวิเคราะห์ทางสถิติพบว่า ช่วงอายุ วิธีการซื้อผ่านช่องทางออนไลน์ การรับรู้ข้อมูลข่าวสารจากในงานสัปดาห์หนังสือ และปัจจัยส่วนประสมทางการตลาด ด้านผลิตภัณฑ์ (เนื้อหา และนักเขียน) และด้านการส่งเสริมการตลาด ประกอบด้วย การมีหมวดหมู่แนะนำหนังสือ และมี Blogger ที่มีชื่อเสียง Review นิยาย เป็นปัจจัยที่ส่งผลทางบวกต่อการตัดสินใจซื้อด้านจำนวนเล่มต่อครั้งในรูปแบบหนังสือเล่ม นอกจากนี้ กรณีเป็นด้านค่าใช้จ่ายในการซื้อหนังสือเล่มต่อครั้ง จะมีปัจจัยที่ส่งผลทางบวกเพิ่ม 2 ปัจจัย ได้แก่ การรับรู้ข้อมูลข่าวสารจากเว็บไซต์ของสำนักพิมพ์ และปัจจัยส่วนประสมทางการตลาด ด้านผลิตภัณฑ์ (สำนักพิมพ์)กรณีรูปแบบ E-book มีปัจจัยที่ส่งผลทางบวกต่อค่าใช้จ่ายในการซื้อต่อครั้ง ได้แก่ ปัจจัยส่วนประสมทางการตลาด ด้านผลิตภัณฑ์ (เนื้อหา) นอกจากนี้ หากเป็นด้านจำนวนเล่มที่ซื้อต่อครั้ง จะมีปัจจัยที่ส่งผลทางบวกเพิ่ม คือ การรับรู้ข้อมูลข่าวสารผ่านทางรายการโทรทัศน์กรณีรูปแบบรายตอน ปัจจัยที่ส่งผลทางบวกต่อจำนวนตอนที่ซื้อต่อครั้ง ได้แก่ ระดับการศึกษา ปัจจัยส่วนประสมทางการตลาด ด้านบุคลากร และด้านองค์ประกอบทางกายภาพและการนำเสนอ คือ การจัดเรียงนิยายเป็นหมวดหมู่ ง่ายต่อการค้นหา ขณะที่ปัจจัยที่ส่งผลทางบวกต่อค่าใช้จ่ายในการซื้อต่อครั้ง ได้แก่ การชื่นชอบอ่านนิยายแนวชายรักชายแนวต่อสู้ผจญภัย ปัจจัยส่วนประสมทางการตลาด ด้านการส่งเสริมการตลาด โดยพบโฆษณาแนะนำนิยายที่เคยเข้าไปอ่านบนหน้า website หรือ สื่อต่าง ๆ บ่อยครั้ง และปัจจัยส่วนประสมทางการตลาด ด้านกระบวนการ โดยช่องทางการชำระเงินมีความหลากหลายนอกจากนี้ จากการสัมภาษณ์เชิงลึกกับทีมงานผู้จัดงานหนังสือและนักเขียนนิยายแนวชายรักชาย พบว่า ปัจจุบันตลาดนิยายแนวชายรักชายมีความเปิดกว้างมากขึ้น มีผู้สนใจมากขึ้น และสามารถวางขายได้อย่างเปิดเผย ขณะเดียวกัน ตลาดนิยายแนวชายรักชายในไทยค่อนข้างให้ความสำคัญกับนิยายแปลมากกว่านิยายที่มีนักเขียนชาวไทยเป็นผู้แต่ง และส่วนใหญ่เน้นอ่านตามกระแส ส่งผลให้พล็อตนิยายไทยไม่มีความหลากหลายเท่าที่ควร จึงทำให้ยากต่อการพัฒนาและก้าวไปสู่ตลาดในต่างประเทศ
DOI: 10.14457/tu.the.2021.983
title: พฤติกรรมผู้บริโภคและปัจจัยทางการตลาดที่มีผลต่อการตัดสินใจซื้อบะหมี่กึ่งสำเร็จรูปเกาหลี

description: ตลาดบะหมี่กึ่งสำเร็จรูปของไทยมีอัตราการเติบโตอย่างต่อเนื่องแต่ด้วยพฤติกรรมผู้บริโภคที่เปลี่ยนแปลงไปและแรงกดดันทางการแข่งขันของบะหมี่กึ่งสำเร็จรูปที่นำเข้าจากต่างประเทศ โดยเฉพาะอย่างยิ่งจากประเทศเกาหลีใต้ ที่เข้ามาแย่งส่วนแบ่งการตลาดมากขึ้นทำให้ผู้ผลิตในประเทศต้องมีการปรับตัว และพัฒนาผลิตภัณฑ์ให้ตรงกับความต้องการของผู้บริโภคมากขึ้น ดังนั้นในการศึกษาครั้งนี้ ผู้วิจัยจึงได้ทำการศึกษาถึงพฤติกรรมผู้บริโภคและปัจจัยทางการตลาดที่มีผลต่อการตัดสินใจซื้อบะหมี่กึ่งสำเร็จรูปเกาหลี โดยกลุ่มตัวอย่างจะเป็นผู้ที่เคยมีประสบการณ์ในการทานบะหมี่กึ่งสำเร็จเกาหลีมาก่อน จำนวน 408 คน รวมถึงมีการสัมภาษณ์ผู้ประกอบการรายย่อยที่เป็นผู้จำหน่ายบะหมี่กึ่งสำเร็จรูปเกาหลี เกี่ยวกับการปรับตัวในช่วงสถานการณ์การระบาดของโรคโควิด-19 ผลการวิจัยพบว่ากลุ่มตัวอย่างชอบทานบะหมี่กึ่งสำเร็จรูปเกาหลียี่ห้อซัมยังมากที่สุด รสชาติที่ชอบ คือ รสเผ็ด ด้านปัจจัยส่วนประสมทางการตลาด กลุ่มตัวอย่างให้ความสำคัญกับปัจจัยด้านผลิตภัณฑ์มากที่สุด ในเรื่องของรสชาติที่อร่อยถูกใจ รองลงมาคือปัจจัยด้านบรรจุภัณฑ์ ที่มีการระบุข้อมูลส่วนผสมอย่างครบถ้วน และด้านการจัดจำหน่าย ให้ความสำคัญกับการมีสินค้าจำหน่ายอย่างเพียงพอมากที่สุด สำหรับการปรับตัวของผู้ประกอบการรายย่อยในช่วงการระบาดของโรคโควิด-19 ได้มีการปรับตัวด้านการขาย โดยจะเน้นการขายทางออนไลน์มากขึ้น รวมไปถึงการขายอาหารเกาหลีพร้อมทานผ่าน Grab Food
DOI: 10.14457/tu.the.2021.984
title: การศึกษาพฤติกรรมของผู้บริโภคที่ส่งผลต่อการตัดสินใจซื้อฟิกเกอร์จากมังงะเรื่องวันพีซ (One Piece)

description: การวิจัยในครั้งนี้มีวัตถุประสงค์เพื่อศึกษาพฤติกรรมในการตัดสินใจซื้อฟิกเกอร์จากมังงะเรื่อง วันพีซ (One Piece) โดยเป็นงานวิจัยเชิงปริมาณ (Quantitative Research) ทำการเก็บรวบรวมข้อมูลแบบสอบถามจากการสำรวจกลุ่มตัวอย่างบุคคลทั่วไปที่มีฟิกเกอร์วันพีซผ่านช่องทางออนไลน์ จำนวนทั้งสิ้น 403 คน เพื่อนำมาวิเคราะห์ผ่านแบบจำลองถดถอยแบบเชิงเส้นพหุคูณ (Multiple Linear Regression) ซึ่งเป็นการอธิบายถึงลักษณะทั่วไปของผู้ตอบแบบสอบถาม และการวิเคราะห์สถิติเชิงอนุมานโดยใช้ค่าสถิติการทดสอบ t-test (Independent Simple t-test) และค่าสถิติการทดสอบ f-test (One Way ANOVA) รวมทั้งการสัมภาษณ์งานวิจัยเชิงคุณภาพ (Qualitative Research) ที่ทำการสัมภาษณ์เชิงลึก (In-Depth Interview) กับแอดมินเพจซื้อขายฟิกเกอร์วันพีซ 3 ท่านผลการศึกษาพบว่ากลุ่มตัวอย่างส่วนใหญ่เป็นเพศชาย การศึกษาระดับปริญญาตรี รายได้ต่ำกว่า 15,000บาท อายุเฉลี่ย 20-30 ปี เป็นนักศึกษา พฤติกรรมในการตัดสินใจซื้อฟิกเกอร์วันพีซ กลุ่มตัวอย่างรู้จักวันพีซจากการอ่านมังงะและดูอนิเมะ ส่วนใหญ่ซื้อฟิกเกอร์แล้วแต่โอกาส สะสมฟิกเกอร์วันพีซน้อยกว่า 3 ปี ซื้อฟิกเกอร์ทั้งมือ 1 และมือ 2 ซื้อผ่านทางออนไลน์ ราคาฟิกเกอร์โดยเฉลี่ยที่ตัวละ 501-1,000 บาท ใช้จ่ายโดยเฉลี่ยครั้งละ 301-1,000 บาท นิยมสะสมคาแรคเตอร์กลุ่มหมวกฟาง งานของ Banpresto ถึงแม้ว่าการศึกษาในครั้งนี้จะอยู่ในช่วงสถานการณ์การระบาดของโรคโควิด 19 แต่ตลาดซื้อขายฟิกเกอร์วันพีซก็ไม่ได้รับผลกระทบมากนัก เนื่องจากผู้ขายทั้งรายใหญ่และรายย่อยมีการปรับมาใช้ช่องทางออนไลน์มากขึ้น รวมถึงการปรับวิธีการจำหน่ายสินค้าทั้งแบบพรีออเดอร์ การไลฟ์สด เป็นต้นปัจจัยที่มีความสัมพันธ์เชิงบวกจำนวนฟิกเกอร์วันพีซที่มี ได้แก่ ปัจจัยส่วนประสมทางการตลาดด้านผลิตภัณฑ์ มีแอคชั่นในแบบที่ชอบและล็อตแมวทอง , ปัจจัยส่วนประสมทางการตลาดด้านราคา สามารถเปรียบเทียบราคาก่อนตัดสินใจซื้อ , ปัจจัยส่วนประสมทางการตลาดด้านบุคลากร ผู้ขายรับผิดชอบข้อผิดพลาดจากขนส่ง และ ปัจจัยส่วนประสมทางการตลาดด้านกระบวนการ เลือกขนส่งสินค้าวิธีไหนก็ได้
DOI: 10.14457/tu.the.2021.985
title: ปัจจัยที่มีผลต่อการตัดสินใจเลือกประเทศลงทุน (FDI): กรณีศึกษา เปรียบเทียบระหว่างประเทศไทย-เวียดนาม

description: งานศึกษานี้มีวัตถุประสงค์เพื่อศึกษาปัจจัยที่มีผลต่อการลงทุนโดยตรงจากต่างประเทศ (Inward FDI) โดยเปรียบเทียบระหว่างประเทศไทยกับประเทศเวียดนาม ทำการศึกษาผ่านปัจจัยดึงดูดการลงทุนโดยตรงจากต่างประเทศใน 8 ด้าน (15 ตัวแปร) งานวิจัยนี้เป็นงานวิจัยเชิงวิเคราะห์และเปรียบเทียบโดยใช้ข้อมูลสถิติพื้นฐานและทำการวิเคราะห์ภายใต้กรอบแนวคิดตามทฤษฎีมิติที่ตั้งตามแบบกระบวนทัศน์-OLI แนวคิดมุมมองสถาบันและทฤษฎีการค้าใหม่ ผลการศึกษาเมื่อเปรียบเทียบระหว่างประเทศไทยและประเทศเวียดนามพบว่า ประเทศเวียดนามมีปัจจัยดึงดูดการลงทุนที่ดีกว่าประเทศไทย 6 ด้าน (9 ตัวแปร) ได้แก่ ปัจจัยด้านต้นทุนการผลิต (ค่าจ้างแรงงาน ค่าเช่าที่ดิน) ด้านปัจจัยเอื้อ/สนับสนุน (ทรัพยากรธรรมชาติ ความเปิดกว้างทางเศรษฐกิจ) ด้านทุนมนุษย์ (กำลังแรงงาน) ด้านเสถียรภาพทางเศรษฐกิจ (GDP) ด้านสิ่งจูงใจทางการเงินและเศรษฐกิจ (ภาษีและสิทธิประโยชน์ทางภาษี) และปัจจัยด้านเสถียรภาพทางการเมือง (ดัชนีการทุจริต ดัชนีเสถียรภาพทางการเมือง) ส่วนปัจจัยดึงดูดการลงทุนที่ประเทศไทยดีกว่าประเทศเวียดนาม มี 5 ด้าน (6 ตัวแปร) ได้แก่ ปัจจัยด้านโครงสร้างพื้นฐาน (ดัชนีโครงสร้างพื้นฐาน) ด้านทุนมนุษย์ (ดัชนีการพัฒนาทรัพยากรมนุษย์) ด้านเสถียรภาพทางเศรษฐกิจ (อัตราเงินเฟ้อ อัตราแลกเปลี่ยน) ด้านสิ่งจูงใจทางการเงินและเศรษฐกิจ (ดัชนีการมีสิทธิในทรัพย์สิน) และปัจจัยด้านระบบสาธารณสุข (การรับมือกับโควิด-19)
DOI: 10.14457/tu.the.2021.986
title: ปัจจัยที่มีอิทธิพลต่อความตั้งใจเชิงพฤติกรรมของผู้บริโภคในการใช้บริการส่งอาหาร (food delivery) แอปพลิเคชัน LINE MAN ในประเทศไทย

description: งานค้นคว้าอิสระฉบับนี้ ผู้ศึกษามุ่งศึกษาถึงปัจจัยที่มีอิทธิพลต่อความตั้งใจเชิงพฤติกรรมของผู้บริโภคในการใช้บริการส่งอาหาร (Food Delivery) แอปพลิเคชัน LINE MAN ในประเทศไทย โดยใช้ข้อมูลประเภทปฐมภูมิ ผ่านการเก็บแบบสอบถามจากประชาชนในประเทศไทย จำนวนทั้งสิ้น 400 ตัวอย่าง โดยใช้แบบสอบถามในการเก็บรวบรวมข้อมูลเพื่อทำการวิเคราะห์สถิติเชิงพรรณนา ซึ่งเป็นการอธิบายถึงลักษณะทั่วไปของผู้ตอบแบบสอบถาม และการวิเคราะห์สถิติเชิงอนุมานโดยใช้ค่าสถิติการทดสอบ t-test (Independent Simple t-test) ค่าสถิติทดสอบความแปรปรวนทางเดียว f-test (One Way ANOVA) และการวิเคราะห์ความถดถอยแบบ Logistic Regression Analysisผลการศึกษาพบว่า กลุ่มตัวอย่างส่วนใหญ่เป็นเพศหญิง อายุเฉลี่ย 25.71 ปี ประกอบอาชีพนักเรียน/นักศึกษา การศึกษาอยู่ในระดับปริญญาตรี รายได้เฉลี่ยต่อเดือนต่ำกว่า 10,000 บาท และที่พักอาศัยอยู่ในพื้นที่กรุงเทพมหานครและปริมณฑล ซึ่งพฤติกรรมการใช้บริการสั่งอาหาร Food Delivery ของกลุ่มตัวอย่างส่วนใหญ่ รู้จักแอปพลิเคชันที่รู้จัก LINE MAN และ GRAB แอปพลิเคชันที่ใช้บริการเป็นประจำ คือ LINE MAN ความถี่ในการใช้บริการ 2-3 ครั้งต่อสัปดาห์ ประเภทอาหารส่วนใหญ่ คือ อาหารจานหลัก วัตถุประสงค์หลักในการเลือกใช้บริการ คือ ไม่มีเวลาเพียงพอในการเดินทาง ช่วงเวลาการใช้บริการส่วนใหญ่จะเป็นมื้อกลางวัน อีกทั้งใช้บริการสั่งหารเพื่อรับประทานคนเดียว โอกาสที่ใช้บริการสั่งอาหาร คือ เมื่ออยากรับประทาน ค่าใช้จ่ายเฉลี่ยต่อการสั่งต่อหนึ่งครั้งของผู้ตอบแบบสอบถามโดยส่วนใหญ่เท่ากับ 100-200 บาท แหล่งข้อมูลประกอบการตัดสินใจ คือ อินเตอร์เน็ต เพื่อน ครอบครัว ตามลำดับ ในส่วนของระดับความคิดเห็นที่ส่งผลต่อการตัดสินใจใช้บริการสั่งอาหาร Food Delivery ผ่านแอปพลิเคชัน LINE MAN พบว่าทัศนคติ ด้านบรรทัดฐานของบุคคล การรับรู้ถึงประโยชน์ที่เกิดจากการใช้ การรับรู้ความง่ายในการใช้งาน อีกทั้งปัจจัยด้านส่วนประสมทางการตลาด นั่นคือ ผลิตภัณฑ์ ราคา ช่องทางการจัดจำหน่ายและการส่งเสริมการตลาด กลุ่มตัวอย่างส่วนใหญ่มีระดับความคิดเห็นอยู่ในระดับมาก สำหรับผลการวิเคราะห์ความสัมพันธ์ข้อมูลทั่วไป อาทิ เพศ อายุ(ปี) ระดับการศึกษา อาชีพ ระดับรายได้ต่อเดือนและพื้นที่อาศัย ไม่สามารถสรุปได้ว่าส่งผลต่อความตั้งใจเชิงพฤติกรรม ในขณะที่ประเภทของอาหาร ช่วงเวลาของการใช้บริการสั่งหาร Food Delivery ทัศนคติ การรับรู้ถึงประโยชน์ที่เกิดจากการใช้ การรับรู้ความง่ายในการใช้งานและปัจจัยส่วนประสมทางการตลาดมีผลต่อความตั้งใจเชิงพฤติกรรม ส่วนสุดท้ายปัจจัยที่มีผลต่อพฤติกรรมของผู้ตอบแบบสอบถามในการใช้บริการสั่งอาหาร Food Delivery ผ่านแอปพลิเคชัน LINE MAN คือ ระดับการศึกษา รายได้เฉลี่ยต่อเดือน พื้นที่พักอาศัย ประเภทการสั่งอาหาร ทัศนคติและปัจจัยส่วนประสมทางการตลาด ด้านผลิตภัณฑ์ มีความสัมพันธ์กับพฤติกรรมผู้ตอบแบบสอบถามในการใช้บริการสั่งอาหาร Food Delivery ผ่านแอปพลิเคชัน LINE MAN
DOI: 10.14457/tu.the.2021.987
title: ปัจจัยที่มีอิทธิพลต่อการตัดสินใจซื้อสินค้าออนไลน์ผ่านช่องทางแอพพลิเคชั่น Instagram ของผู้บริโภคในเขตกรุงเทพมหานครและปริมณฑล

description: การวิจัยครั้งนี้เป็นการศึกษาปัจจัยที่มีอิทธิพลต่อการตัดสินใจซื้อสินค้าออนไลน์ผ่านช่องทางแอพพลิเคชั่น Instagram ของผู้บริโภคในเขตกรุงเทพมหานครและปริมณฑล โดยมีประชากรกลุ่มเป้าหมายและขอบเขตงานวิจัย คือ ผู้ที่ใช้แอพพลิเคชั่นอินสตาแกรม (Instagram) ซึ่งอาศัยอยู่ในเขตกรุงเทพมหานครและปริมณฑล ทั้งสิ้น 400 คน ซึ่งเป็นการเก็บรวบรวมข้อมูลคัดเลือกจากกลุ่มตัวอย่างโดยใช้วิธีการเลือกหน่วยตัวอย่างแบบเฉพาะเจาะจง (Purposive Sampling) ตั้งแต่เดือนกุมภาพันธ์ – เมษายน 2565 โดยใช้ Google Form และดำเนินการผ่านแบบสอบถามช่องทางออนไลน์ สำหรับสมมติฐานในงานวิจัยครั้งนี้ได้ครอบคลุมปัจจัยส่วนประสมทางการตลาด (7P’s) ซึ่งประกอบไปด้วย ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านกระบวนการ และปัจจัยด้านองค์ประกอบทางกายภาพ และปัจจัยด้านประชากรศาสตร์ ได้แก่ เพศ อายุ อาชีพ สถานภาพ ระดับการศึกษา รายได้เฉลี่ยต่อเดือน และจำนวนสมาชิกในครอบครัว โดยตั้งสมมติฐานว่าปัจจัยดังกล่าวข้างต้น มีผลต่อการตัดสินใจซื้อสินค้าออนไลน์ผ่านแอพพลิเคชั่นอินสตาแกรมของผู้ที่อาศัยอยู่ในเขตกรุงเทพและปริมณฑลผลการวิจัยในครั้งนี้พบว่า ปัจจัยที่มีผลต่อการตัดสินใจซื้อสินค้าออนไลน์ผ่านแอพพลิเคชั่นอินสตาแกรมของผู้ที่อาศัยอยู่ในเขตกรุงเทพและปริมณฑล โดยใช้สถิติในการวิเคราะห์ คือค่าสัมประสิทธิสหสัมพันธ์แบบเพียร์สัน รวมถึงมีความสัมพันธ์ในทิศทางบวกต่อการตัดสินใจ ซึ่งมี 5 ปัจจัย ประกอบไปด้วย 1. ปัจจัยด้านผลิตภัณฑ์ ในส่วนของการมีสินค้าและบริการที่จำหน่ายในช่องทางอินสตาแกรมที่หลากหลาย 2. ปัจจัยด้านราคา ในส่วนของการมีราคาที่เหมาะสมกับคุณภาพและปริมาณของสินค้า รวมถึงมีการระบุราคาสินค้าที่ชัดเจนและมีค่าใช้จ่ายในการจัดส่งที่เหมาะสม 3. ปัจจัยด้านการส่งเสริมการตลาด ในส่วนของการมีโฆษณาและประชาสัมพันธ์ที่เข้าถึงกลุ่มเป้าหมาย ประกอบกับการมีโปรโมชั่นและส่วนลดที่สามารถใช้งานได้จริง 4. ปัจจัยด้านบุคลากร ในส่วนของการที่ผู้บริโภคสามารถติดต่อกับผู้ประกอบการที่จำหน่ายสินค้าในช่องทางอินสตาแกรมได้อย่างสะดวก และ 5. ปัจจัยด้านกระบวนการ ในส่วนของการมีวิธีส่งสินค้าที่หลากหลายและรวดเร็ว ขั้นตอนการชำระเงินที่สามารถชำระได้หลากหลายช่องทางในส่วนของลักษณะทางประชากรศาสตร์พบว่า อายุ ระดับการศึกษา และระดับรายได้มีผลกับการตัดสินใจซื้อสินค้าออนไลน์ผ่านช่องทางอินสตาแกรมที่แตกต่างกัน โดยผู้ที่มีอายุในช่วง 20-30 ปีจะมีแนวโน้มในการเลือกซื้อสินค้าออนไลน์ผ่านช่องทางอินสตาแกรมมากที่สุด..และผู้ที่มีระดับการ ศึกษาในปริญญาตรีมีแนวโน้มในการตัดสินใจซื้อสินค้าออนไลน์ผ่านช่องทางอินสตาแกรมมากกว่าผู้ที่มีระดับการศึกษาสูงกว่าปริญญาตรี และมากกว่าผู้ที่มีระดับการศึกษาต่ำกว่าปริญญาตรี และในส่วนของผู้ที่มีรายได้เฉลี่ยต่อเดือนมากกว่า 30,000-50,000 บาท มีแนวโน้มในการตัดสินใจซื้อสินค้าออนไลน์ผ่านช่องทางอินสตาแกรมมากที่สุด รวมถึงมากกว่าผู้ที่มีรายได้น้อยกว่า 10,000 บาท และมากกว่าผู้ที่มีรายได้ 10,001-30,000 บาท อย่างมีนัยสำคัญทางสถิติ
DOI: 10.5281/zenodo.7372998
title: Intermediate data belonging to "Process-based climate change assessment for European winds using EURO-CORDEX and global models"

description: This dataset contains the intermediate results of Wohland (2022) that are needed to redo the analysis und produce the figures. It allows to bypass those steps that rely on access to the supercomputers at the German Climate Computing Centre (DKRZ). When using this data in academic work, please reference Jan Wohland, Process-based climate change assessment for European winds using EURO-CORDEX and global models, Environmental Research Letters (provisionally accepted on 28/11/2022), 2022 <strong>Using this data to reproduce results</strong> The data can be used together with the code provided in https://github.com/jwohland/kliwist_modelchain In the above mentioned github repository, there is a `run_all.py` script that repeats the analysis presented in Wohland (2022). After downloading and extracting this data, you can ignore the steps under "calculations", and begin with "plots". <strong>Underlying data</strong> The dataset draws on output from the CMIP5, CMIP6 and EURO-CORDEX initiatives. I thank the climate modeling groups for making their data openly available. In particular, I acknowledge the World Climate Research Programme’s Working Group on Regional Climate, and the Working Group on Coupled Modelling, former coordinating body of CORDEX and responsible panel for CMIP5. I also acknowledge the Earth System Grid Federation infrastructure an international effort led by the U.S. Department of Energy’s Program for Climate Model Diagnosis and Intercomparison, the European Network for Earth System Modelling and other partners in the Global Organisation for Earth System Science Portals (GO-ESSP). I also acknowledge the World Climate Research Programme, which, through its Working Group on Coupled Modelling, coordinated and promoted CMIP5 and CMIP6. <strong>Funding</strong> This work is part of the project "The influence of climate change on wind energy site assessments – KliWiSt" funded by the German Federal Ministry for Economic Affairs and Climate Action (BMWK). <strong>References to raw data journal articles</strong> Jacob, D. <em>et al.</em> EURO-CORDEX: new high-resolution climate change projections for European impact research. <em>Reg Environ Change</em> <strong>14</strong>, 563–578 (2014). Taylor, K. E., Stouffer, R. J. & Meehl, G. A. An Overview of CMIP5 and the Experiment Design. <em>Bull. Amer. Meteor. Soc.</em> <strong>93</strong>, 485–498 (2012). Hurtt, G. C. <em>et al.</em> Harmonization of land-use scenarios for the period 1500–2100: 600 years of global gridded annual land-use transitions, wood harvest, and resulting secondary lands. <em>Climatic Change</em> <strong>109</strong>, 117–161 (2011).